# Bagrat III l'unificador

### De Viquipèdia

Bagrat III l'unificador fou rei d'Abkhàzia des el 978, rei dels Kartvels des el 1008 i rei de Kakhètia des el 1010. Des aquesta data governà sobre la Geòrgia unificada.

A la mort de Lleó II rei d'Abkhàzia, van esclatar lluites entre el seus hereus (els germans Demetri i Teodosi). Demetri va triomfar i va fer cegar a son germà, però el guanyador va morir sense fills el 975 i va pujar al tron Teodosi II el Cec. El únic hereu d'aquest era el seu nebot, Bagrat, fill de Gurgen o Gughen (rei dels kartvels) i fill adoptiu de David III curopàlata de Taoklardjètia. El 977 David III de Taoklardjètia acudí a Kartli, la capital de la qual, Uplistsikhé, era atacada per Kviriké II de Kakhètia, que en arribar David va aixecar el setge. Kartli, els senyors de la qual reconeixien a Gurgen com a sobirà, va reconèixer David, que va renunciar en el seu fill adoptiu Bagrat. El 978, aprofitant lluites locals, el rei cec d'Abkhàzia va ser enviat a Taoklardjètia a un exili daurat i Bagrat va prendre el poder amb el suport dels aznauris (senyors) locals. El 1001 va morir David III i els bizantins, d'acord al tractat del 986, van ocupar Taoklardjètia. El 1008 el rei Gurgen dels kartvels va morir i el va succeir el seu fill i hereu Bagrat. El 1010 va ocupar Herètia (Rani) i Kajètia, el rei de la qual, Kviriké III, va ser empresonat. Així, Bagrat va unificar els diversos regnes georgians. Fadlun, emir de Gandja, va intentar ocupar Kakhétia però Bagrat, aliat amb Gagik I d'Armènia, el va rebutjar, i el 1011 el van atacar i li van prendre Chamkor. El 1012 Fadlun va demanar la pau i va haver de pagar un tribut anyal i posar un exercit a disposició de Geòrgia quant calgués.

Bagrat va morir el 1014.

Precedit per: [[ ]] | Rei de Geòrgia 1008–1014 | Succeït per: Giorgi I

Obtingut de "http://ca.wikipedia.org../../../b/a/g/Bagrat_III_l%27unificador_249c.html"

Categoria: Reis de Geòrgia

##### Views

- Article
- Discussió
- Revisió actual

##### Cerca

##### En altres llengües

- Dansk
- Deutsch
- English
- Français
- ქართული